लखनऊ। सपा अध्यक्ष अखिलेश यादव और बसपा सुप्रीमो मायावती में आज मुलाकात हुई है। गोरखपुर और फूलपुर लोकसभा उपचुनाव में जीत दर्ज करने के बाद अखिलेश यादव बुधवार शाम को खुद मायावती के घर पहुंचे हैं। फूलों का गुलदस्ता देकर उन्हें जीत के लिए बधाई दी और समर्थन के लिए धन्यवाद देने अखिलेश पहुंचे हैं, सिर्फ अखिलेश की गाड़ी ही मायावती के घर के भातर गई है। अखिलेश और मायावती की मुलाकात लखनऊ में हुई है। ये पहली बार है जब इस तरह से दोनों नेता मिले हैं। बता दें कि गोरखपुर और फूलपुर में समाजवादी पार्टी को बसपा ने समर्थन दिया था, बसपा के समर्थन की मदद से सपा ने दोनों सीटें जीती हैं। नतीजों के बाद भी मीडिया से बातचीत में अखिलेश ने कई दफा बसपा और मायावती का शुक्रिया अदा किया।